bluuebunny/crossref_metadata_2025 huggingface dataset:
PRAVA IZBJEGLICA I AZILANATA U ISLAMU
Authors: Topoljak Sulejman
Published: April 2021

Cilj ove studije je da odgovori na pitanja da li azilanti i izbjeglice, po učenju islama, imaju svoja prava, koja su i da li ih danas istinski uživaju, a potom da napravi komparaciju između njihovih prava u islamskom zakonodavstvu i međunarodnom pravu.  Očito je da su danas najbrojnije izbjeglice muslimani, da se njihov broj, iz dana u dan, u svijetu povećava i da se većinom nalaze u lošem položaju. Činjenica je da većina izbjeglica u mnogim zemljama ne uživaju svoja prava i to najčešće zato što se države u kojima obitavaju oglušuju kada je riječ o poštivanju njihovih obaveza koje imaju prema izbjeglicama, kao i zbog nepoznavanja tih prava od strane samih izbjeglica i azilanata. Međutim, ta prava su im zagarantovana i u islamskom učenju i u međunarodnim dokumentima o ljudskim pravima.  Da bi studija polučila očekivane rezultate, bilo je neophodno istražiti pojam izbjeglištva u Kur’anu i sunnetu, kao i u međunarodnom pravu, vrste izbjeglištva u klasičnom periodu, uzroke izbjeglištva u islamskom i međunarodnom pravu, prava izbjeglica i prestanak statusa izbjeglice u islamskom i međunarodnom pravu.
ISLAMSKA PERCEPCIJA FENOMENA SMAKA SVIJETA
Authors: Kurdić Šefik
Published: April 2021

Smak svijeta ili Kijametski dan bio je i ostao fenomen koji je uvijek pobuđivao maštu kod mnogih ljudi u svim generacijama, a posebno u posljednje vrijeme, kada se to pitanje i medijski itekako aktualiziralo. Mnogi su, osvrćući se na kalendar starih Maja na temelju kojeg se svijet završava 21. decembra 2012. godine, razumjeli da će tada i nastati Smak svijeta, pa je ovaj tekst doprinos boljem razumijevanju ovog fenomena. Ovaj tekst tretira ovaj fenomen i iznosi njegovu islamsku percepciju sa bitnim detaljima koji ga pokušavaju približiti ljudskom poimanju, spominje temeljnu podjelu simptoma ovoga fenomena i navodi po jedan primjer malog i velikog njegovog predznaka.
POVEZANOST DEPRESIJE SA MENTALNIM SPOSOBNOSTIMA I SOCIO – EKONOMSKIM STATUSOM POJEDINCA
Authors: Ćatić Refik , Turalić Emina
Published: April 2021

Depresija je bolest savremenog društva. Ona ima biološku podlogu, a ogleda se u dominantnom sniženom raspoloženju. Depresija dovodi i do smetnji u pamćenju, pažnji, koncentraciji, ozbiljnim tjelesnim promjenama kao i promjenama u ponašanju ličnosti.Sama etiologija može biti potaknuta različitim psihološkim i društvenim stresovima (npr. rat, prirodne katastrofe, razvod, gubitak bliske osobe, saobraćajni udes i slično). Predmet istraživanja ovog rada jeste ispitivanje povezanosti nivoa depresivnosti i mentalnih sposobnosti. Naša polazna hipoteza je da će se depresija češće i intenzivnije javljati kod osoba oskudnih mentalnih sposobnosti i u osoba slabijeg socio-ekonomskog statusa i narušene porodične atmosfere što je istraživanje i potvrdilo.
NASTAVNIK ISLAMSKE VJERONAUKE U SAVREMENOJ ŠKOLI
Authors: Bapić Sebila
Published: April 2021

Savremene promjene u obrazovanju i uloga koju to ima u procesu nastave islamske vjeronauke zahtijevaju od nastavnika da bude osoba od povjerenja, odgajatelj, savjetodavac, prijatelj, organizator, koordinator, saradnik, inovator, mentor – jednom riječju svestrana ličnost. Nastavniku islamske vjeronauke će u svim situacijama uzor biti Allahov Poslanik. „Vi u Allahovom Poslaniku imate divan uzor za onoga koji se nada Allahovoj milosti i nagradi na onom svijetu i koji često Allaha spominje.“ (Kur'an, El-Azhab, 21) Poslanik, a.s., je bio na najvećem stupnju morala. Gospodar ga je odabrao među ostalim stvorenjima i najljepši mu odgoj dao. Bio je čestit i pošten, istinoljubiv i pravedan. Rad ima za cilj dati osnovne smjernice nastavniku islamske vjeronauke, a tiču se njegovih poželjnih osobina, kreativnosti u radu i podučavanju u nastavi islamske vjeronauke. Od nastavnika i njegovog stila uveliko zavisi i uspjeh u nastavi.
ODABIR SPOLA EMBRIONA KROZ PRIZMU ŠERIJATA
Authors: Kanurić Hakija
Published: April 2021

Moderni stil života i savremena tehnička dostignuća inicirali su mnoga pitanja koja klasični islamski pravnici nisu razmatrali. Kur'an, posljednja Božija objava, i sunnet, izreke i djelo posljednjeg Poslanika, kao temeljni izvori vjere islama, direktno ili indirektno, u sebi sadrže sud o svim inovacijama i pojavama koje će se dešavati sve do Sudnjeg dana. Izučavanjem tih pojava, s ciljem prepoznavanja šerijatskih propisa o njima, u kur'anskim ajetima i riječima Poslanika, sallallahu alejhi ve sellem, koji ne govori po hiru svome, uočava se Božanska svjetlost i savršeno znanje, jer iako su izrečeni u vremenu kada je ljudsko znanje bilo na vrlo niskom nivou, u potpunom su skladu sa savremenom spoznajom i modernim naučnim otkrićima.Formiranje spola embriona, poput svega ostalog u prirodi koja nas okružuje, odvija se po ustaljenom zakonu koji je uspostavio Uzvišeni Allah. Savremeni čovjek otkrio je detalje tog zakona koji su ranije ljudskoj vrsti bili nepoznati, čime se otvorila mogućnost utjecaja na spol embriona. S druge strane, vjernik dobro zna da je Uzvišeni Allah taj koji stvara i odabire i sve se, na početku i na koncu, Njemu vraća. On je taj koji poklanja onome kome želi mušku djecu, a onome kome želi žensku djecu, a koga želi – ostavlja bez potomstva. Stoga je odabir spola embriona pitanje koje se posmatra sa aspekta islamske doktrine – akideta, koja tretira vjerovanje i ubjeđenje muslimana, i sa aspekta islamskog prava – fikha, koji tretira praktičnu stranu, odnosno djela i postupke. Metode odabira spola su brojne i njihovi propisi se razlikuju, a islamski autoriteti su iznijeli svoja mišljenja o njima, kao što će kroz ovaj rad, Allahovom dozvolom, biti prikazano.
PERCEPCIJA EHLI-KITABIJA U TEFSIRU IBNI-AŠURA
Authors: Terzić Izet
Published: April 2021

Ovom studijom nastojat ću ukazati na kur'anske principe u pogledu sljedbenika Knjige. Muslimani žive u zajednicama sa ljudima koji imaju drugačije svjetonazore; negdje su većina, a negdje su manjina. Kako je počeo i kako se odvijao život i međusobna komunikacija među različitim religijskim zajednicama u vrijeme dolaska posljednje Allahove Knjige, Kur'ana, govori nam sam Kur'an. Kao dodatni element za bolje razumijevanje kur'anskog izraza na spomenutu tematiku, pomogli smo se stavovima i mišljenjima jednog savremenog tumača Kur'ana. Ibni-Ašur nam je pomogao da predstavljanje sljedbenika Knjige bude dosta jasnije. Čitalac ove studije će se, bar nakratko, zamisliti ili provjeriti svoju raniju spoznaju naslovljene tematike. Vidjet će se uloga sljedbenika Knjige u životu posljednjeg Poslanika Muhammeda, s.a.v.s., i njihov odnos prema islamu u tom vremenu. To i nama može poslužiti da, koristeći metode Kur'ana i sunneta, izgradimo ispravan stav u odnosu na Jevreje i kršćane.  Da, to su Allahove riječi u Njegovoj Knjizi. Nije rijedak slučaj da čujemo kako je neko od Jevreja, a pogotovo od kršćana, prihvatio islam. Motiva je mnogo i jako su raznovrsni, što ukazuje na primamljivost i ljepotu posljednje Allahove Knjige Kur'ana i vjere islama.
ZAŠTITA DJECE OD ZLOUPOTREBE INFORMACIONO-KOMUNIKACIJSKIH TEHNOLOGIJA
Authors: Kepeš Nusreta
Published: April 2021

U posljednjoj dekadi 21. stoljeća informaciono-komunikacijske tehnologije (IKT) su zauzele vrlo značajno mjesto u raznim oblastima ljudskog djelovanja. Zahvaljujući mogućnostima koje iste pružaju, omogućena je brza razmjena informacija i na taj način približava ljude među kojima postoji prostorna udaljenost. IKT jednako su dostupne kako odraslim tako djeci i mladima. Pozitivna strana ovih tehnologija jeste da razvijaju sposobnosti komunikacije, omogućavaju brzo pronalaženje informacija, razvijaju kritičko mišljenje i stimulišu cjeloživotno učenje. Nova multimedijalna tehnologija omogućava dinamičan sistem učenja i u stanju je da zadovolji potrebe pojedinaca. U procesu iskorištavanja IKT-a uz sve dobre i korisne strane, prisutno je mnoštvo opasnosti koje mogu imati za posljedicu zloupotrebu djece. Istraživanje koje je u ovom radu predstavljeno ima za cilj da utvrdi faktičko stanje primjene IKT-a kod učenika osnovnih i srednjih škola. Specifični cilj rada je usmjeren ka iznalaženju prirode povezanosti rizičnih faktora sa ponašanjem učenika, kako bi se poduzele adekvatne mjere u pronalaženju strategija koje bi dale trajne i učinkovite rezultate u prevalenciji i korekciji neprimjerenih ponašanja. U cilju unapređenja sistema zaštite djece od dječije pornografije i drugih oblika iskorištavanja i zloupotrebe putem IKT-a, istraživanje može doprinijeti u jačanju javnog zagovaranja o ratifikaciji Konvencije Vijeća Europe o zaštiti djece od seksualnog iskorištavanja i amendiradnje Kaznenog zakona koji se odnosi na stavke eksploatacije djece za pornografiju. Dobiveni rezultati mogu dati skromni doprinos u iznalaženju adekvatnih odgojnih preporuka, programa pa čak i intervencija rizičnog ponašanja kod djece i mladih, a koja su u korelaciji sa korištenjem IKT-a.
O ODGOJNO-OBRAZOVNIM POSTIGNUĆIMA UČENIKA DRUGOG RAZREDA DEVETOGODIŠNJE OSNOVNE ŠKOLE
Authors: Ramić Osman
Published: April 2021

S obzirom da je školske 2012/2013. godine izašla prva generacija učenika koja je u osnovnu školu upisana po sistemu devetogodišnjeg osnovnog odgoja i obrazovanja, potreba za utvrđivanjem ostvarenih rezultata, ishoda učenja i postavljenih ciljeva još je veća. U vezi s tim, ali i s posebnim zadatkom koji se odnosio na praćenje razvojnih karakteristika šestogodišnjaka, kako bi se upotpunila znanja studenata iz predmeta Razvojna psihologija, provedeno je istraživanje o čemu donosimo naša skromna zapažanja. Aktuelnost praćenja napredovanja, vrednovanja i ocjenjivanja učeničkih postignuća ne prestaje niti će prestati. Potreba za stalnim praćenjem odgojno-obrazovnih postignuća učenika još je izraženija u vrijeme primjene sistema devetogodišnjeg osnovnog odgoja i obrazovanja i opisnog ocjenjivanja u prvoj trijadi osnovne škole. Informacije o ishodima učenja potrebne su ne samo učenicima, nego i roditeljima, starateljima, odgajateljima i svim drugim subjektima koji su na bilo koji način uključeni u odgoj i obrazovanje djece.  U cilju praćenja psihofizičkog razvoja djece i usklađenosti razvoja sa zahtjevima devetogodišnje osnovne škole, studenti Pedagoškog fakulteta Univerziteta u Bihaću proveli su istraživanje o odgojno-obrazovnim postignućima učenika drugog razreda devetogodišnje osnovne škole.
RANO SPRJEČAVANJE SLABOVIDNOSTI
Authors: Budimlić Enver
Published: April 2021

Razvoj vida je vrlo dinamičan proces koji se odvija od samog rođenja djeteta pa sve do dvanaeste godine. Svi utjecaji koji mogu remetiti njegov pravilan razvoj imaju za posljedicu slabovidnost, odnosno ambliopiju. Kako je vid jedna od najvažnijih komponenata u ranom psihomotornom razvoju djeteta, a kasnije tijekom života utječe na njegovu kvalitetu, rano otkrivanje i liječenje slabovidnosti jedan je od prioritetnih zadataka. Cilj ovog rada je analiza uzroka koji mogu dovesti do razvoja ambliopije, odnosno slabovidnosti. Analizirali smo uzroke slabovidnosti kod djece koja su pregledana na Očnom odjelu Kantonalne bolnice u Bihaću u periodu od 2002. do 2006. godine, a koja su kompletno obrađena u smislu otkrivanja uzroka ambliopije – slabovidnosti. Obrađena su ambulantno sva djeca starosti od 1 do 12 godina starosti, a kod sviju je provedena terapija u smislu sprječavanja nastanka ambliopije – slabovidnosti.
MUSNED EBU-DAVUDA ET-TAJALISIJA (133 – 204. po H., tj. 750 – 819. god.)
Authors: Sedić Fuad
Published: April 2021

Hadis ili sunnet je drugi izvor islamskog prava. Njemu se pridavala važnost još od vremena Allahovog Poslanika, s.a.v.s., preko najodabranije generacije – ashaba, r.a., zatim tabi'ina, i tako sve do današnjih dana. Čuvanje hadisa je prošlo kroz različite periode; prvo se hadis pamtio napamet, ali zbog bojazni njegovog zaborava vrlo rano se počelo i sa pisanjem hadisa. Procedura njegovog sakupljanja, bilježenja i popisivanja u različite hadiske zbirke je također prošla razne faze i periode. Rezultat toga je nastanak različitih hadiskih zbirki: musneda, muvetta'a, musannefa, sunena, sahiha, džami'a, mustahredža, mustedreka i raznih drugih hadiskih zbirki u koje su njihovi autori bilježili ono što je vjerno preneseno od Allahovog Poslanika, s.a.v.s. Među prvim hadiskim zbirkama bili su musnedi, tj. zbirke hadisa u kojima su autori zabilježene hadise razvrstavali po imenima ashaba koji dotične hadise prenose od Vjerovjesnika, s.a.v.s., a ashabe, r.a., bi obično redali po njihovim prednostima i zaslugama koje su učinili tokom svog života. Uobičajeni redoslijed ashaba u mesnedima je da se počne sa desetoricom ashaba kojima je obećan Džennet, zatim učesnici bitke na Bedru, ashabi koji su prisustvovali ugovoru na Hudejbiji i tome slično.  Od prvih musneda koji su nastali i sačuvani su do današnjih dana je Musned Ebu-Davuda Et-Tajalisija, čiji se autor, kao i sama hadiska zbirka, ubraja među najpoznatije i najpouzdanije knjige te vrste.
STARENJE I STAROST – SADAŠNJOST I BUDUĆNOST STANOVNIŠTVA
Authors: Šarić Hariz , Družić Sena , Šabani Alisabri
Published: April 2021

Starenje stanovništva jedno je od važnijih pitanja budućnosti i društvenog razvoja velikog broja zemalja. Činjenica je da prilagođenost na starost ne ovisi samo o biološkim i psihološkim faktorima, već i o vanjskim faktorima, kao što su socijalna okolina, obiteljske prilike, stambeni uvjeti i sistemi podrške koji u nekim sredinama postoje, a usmjereni su na pomoć starim osobama. Na globalnoj razini uočava se trend povećanja svjetskog stanovništva do 2050. na 9,4 milijarde ljudi, od čega će 7,8 milijardi svjetske populacije pripadati nerazvijenim zemljama. Podaci o demografskim kretanjima u većini razvijenih zemalja ukazuju na potrebu novih naučnih, ali i političkih pristupa u budućem oblikovanju strategije zaštite za stare osobe. Dok evropsko stanovništvo sve više stari, čime se u nadolazećim godinama očekuje pad broja stanovnika u Europi, u Sjedinjenim Državama prisutan je suprotan trend. Demografska dimenzija globalizacije pokazuje njezina dva lica. Ono prvo lice bogatih zemalja s depopulacijskim trendom (Zapad) i ono drugo, siromašno s hiperpopulacijom. Globalni trendovi bi se trebali kretati u pravcu promoviranja demografske obnove, zapošljavanja u Evropi kroz veći broj poslova i duži radni vijek, prihvaćanje i integriranje imigranata u Evropi te održive javne finansije u Evropi koje će jamčiti adekvatnu socijalnu sigurnost i jednakost među generacijama.
PEDAGOŠKA IDEJA MARIE MONTESSORI
Authors: Kepeš Nusreta
Published: April 2021

Maria Montessori je jedna od najpoznatijih žena u istoriji pedagogije. Ona je bila prva žena koja je diplomirala medicinu na Univerzitetu u Rimu i koja se kao ljekar zainteresovala za obrazovanje djece s posebnim potrebama. Osim toga, njene obrazovne metode kao lječnice, pedagoginje i innovatorice su priznate jer se oslanjaju na prirodan način učenja. Montesori metod obrazovanja, razvijen od strane Dr. Marie Montessori, je metod usmjeren na dijete čiji je rad zasnovan na znanstvenim zapažanjima ponašanja djece od rođenja do odrasle dobi. Njena pedagogija izazvala je interes širom svijeta i sa više od 100 godina uspjeha primjenjuje se u različitim kulturama. Metoda Montessori se uglavnom bazira na ideji da djeca najbolje uče kada okruženje podržava prirodnu želju djeteta da stekne vještine i znanja. Umjesto da se fokusira na akademsko obrazovanje, Montessori metoda se fokusira na poštovanje i podsticanje individualne razlike svakog djeteta, njegujući okruženje koje potiče socijalne interakcije i emocionalnu sposobnost djece. Njena filozofija i tehnike poučavanja se izučavaju na univerzitetima i primjenjuju u vrtićima i školama širom svijeta.
PSIHOTERAPIJSKI TRETMAN ANOREKSIJE NERVOZE U ADOLESCENTNOJ DOBI
Authors: Aziraj - Smajić Vildana
Published: April 2021

Poremećaji hranjenja u adolescenciji su ozbiljan javno zdravstveni problem, jer je njihovo liječenje dugotrajno, kompleksno i zahtjevno, a ishod najčešće neizvjestan. Cilj ovog rada jeste dati kratak pregled dosadašnjih spoznaja o primjeni i efikasnosti psihoterapijskih tretmana kod adolescenata s dijagnosticiranom anoreksijom nervozom. Pokazano je da se u tretmanu ovog poremećaja najčešće primjenjuju kognitivno-bihevioralna, dijalektičko-bihevioralna, porodična, psihoanalitička, kognitivno-analitička i grupna psihoterapija. Suština svih terapijskih pristupa se prvenstveno ogleda u mijenjaju samodestruktivnih ponašanja koja ugrožavaju život. U skladu sa svojim teorijskim orijentacijama svi tretmani podrazumijevaju specifične mehanizme promjene (kognitivne restrukturacije, promjene u interpersonalnim odnosima, itd) koji se determiniraju u odnosu na postavljene terapijske ciljeve. Na temelju rezultata dosadašnjih istraživanja, zaključuje se da je porodična psihoterapija najefikasnija u tretmanu anoreksije nervoze u adolescentnoj dobi.
RIZIČNI FAKTORI ZA RAZVOJ SKLONOSTI SAMOUBISTVU
Authors: Aziraj - Smajić Vildana
Published: April 2021

Postoji značajan interes istraživača za ispitivanje prisustva rizičnih faktora za razvoj sklonosti samoubistvu na razini ideja o samoubistvu, pokušaja samoubistva i izvršenog samoubistva. Cilj ovog preglednog rada je ponuditi jasan i konzican pregled naučnih spoznaja o socioedemografskim, psihološkim, psihijatrijskim i tjelesnim rizičnim faktorima za razvoj sklonosti samoubistvu, te odgovoriti na pitanje o mehanizmima koji leže podlozi njihovih odnosa. Korištena je recentna literatura iz područja sklonosti samoubistvu s naglaskom na radove objavljene u posljednjih petnaest godina. Na temelju kritičkog pregleda dosadašnjih spoznaja, prema dostupnim podacima, zaključeno je da postoje snažni dokazi o prisustvu određenih sociodemografskih, psiholoških, psihijatrijskih i tjelesnih faktora koji pojedinca mogu činiti vulnerabilnim za razvoj sklonosti samoubistvu na bilo kojoj razini. Njihovim kumuliranjem javlja se i porast rizika od samoubistva. Kliničke implikacije ovog preglednog rada uključuju mogućnost praktične primjene naučno utemeljenih rezultata istraživanja, te njihovo korištenje u kliničkoj praksi s ciljem unaprijeđivanja psihološke procjene sklonosti samoubistvu. Pravovremeno prepoznavanje, otkrivanje i tretiranje faktora rizika ključna je komponenta za razvijanje strategije prevencije sklonosti samoubistvu, kao i određivanje najprikladnije vrste intervencije.
IBN-MALIK I NJEGOVA ALFIYYA
Authors: Hodžić Hajrudin
Published: April 2021

Ibn-Malik je živio u XIII stoljeću, odnosno VII po hidžri i svojim radom i naučnim doprinosom u potpunosti je obilježio stoljeće u kojem je živio. Njegov naučni život je bio izuzetno plodonosan. Discipline u kojima se isticao je obogatio izuzetnim djelima, koja su pronašla plodno tlo kod generacija koje su došle nakon njega. Pisao je djela iz oblasti gramatike arapskog jezika, filologije, arapske metrike, kiraeta i hadisa. Iza sebe je ostavio brojna naučna djela, neka u formi proze, a neka o formi „edukativne poezije“, ali je daleko najznačajnije djelo koje ga je proslavilo i sačuvalo spomen na njega do današnjih dana – jeste njegovo djela Alfiyya. Zbog sveukupnog doprinosa gramatici arapskog jezika, mnogi ga svrstavaju odmah iza Sibavejha, oca arapske gramatike, a njegov život porede sa početkom nove faze u povijesti arapske gramatike.
DRAMSKO STVARALAŠTVO NEDŽADA IBRIŠIMOVIĆA KAO REFLEKSIJA ODBLJESAKA VARIJABILNE OPĆELJUDSKE PROŠLOSTI
Authors: Memić Amra
Published: April 2021

Dramski opus Nedžada Ibrišimovića omeđen je i determiniran historijom kao vječitom inspiracijom koja svoje izvore crpi iz bogate i plodne bošnjačke sredine, ali je značajno, čak i neophodno, spomenuti i to da su njegovi dramski tekstovi satkani na temama koje je on uglavnom već umjetnički zahvatio i obradio u svom opsežnom romanesknom i pripovjedačkom radu. Historija, kod Ibrišimovića, nije definirana kroz tradicionalnu definiciju koja svoju polaznu tačku uvijek utemeljuje na nekom značajnom historijskom događaju ili na nekoj značajnoj historijskoj ličnost, pa je zbog toga osuđena da ima retrospektivnu tačku gledišta. Nasuprot tome, Ibrišimović historiju definira onako kako je to započeo Niče, a kasnije su mnogi prihvatili tu definiciju historije kao varijabilnog zbira historije mentaliteta, pri čemu se ona nužno mora sagledavati kao ''živo'' stvaralačko tkivo, dual sadašnjosti i budućnosti i upravo zbog toga je najvažnije spoznati ovu psihološku stranu historije, kao eksplicitni pokazatelj ''historije odozdo''. Njegova koncepcija prošlosti koja izričito uobličuje njegov stvaralački rad je takva da on uvijek teži da egzistencijalnim odbljescima varijabilne prošlosti pronađe ono što je univerzalno, ono što kao neizlječiva kletva određuje cjelokupno čovječanstvo od njegova postanja, pa tako, iznova i iznova, u starom traži novo, poznato želi učiniti spoznatim, u pojedinačnom traži općeljudsko koje je nužan cilj svakog istinskog umjetničkog stvaralaštva.
NEKI ASPEKTI ISLAMSKOG POLITIČKOG SISTEMA U VIZIJI SAVREMENE DEMOKRATSKE MISLI
Authors: Topoljak Sulejman
Published: April 2021

Tradicionalno-pravni tekstovi islama su nagovijestili da će od islama prvo nestati (islamske) vlasti tj. političkog sistema, a zadnja stvar koju će muslimani zanemariti će biti namaz. Upravo su savremeni muslimani doživjeli taj nagovještaj, jer evo već žive bez svog vrhovnog svjetovno - vjerskog autoriteta skoro jedno cijelo stoljeće. Historija jasno potvrđuje da su taj nagovještaj nemuslimani shvatili i povjerovali u njega više od samih muslimana, jer su se svim svojim potencijalima i snagama dali da ga realizuju, pa su i uspjeli u tome, a u isto vrijeme uvjerenje muslimana u njega nije bilo na nivou njihova uvjerenja, pa su im dopustili da ostvare svoj najveći historijski podvig i san koji im je omogućio sve ovo danas što imaju i rade. Mi duboko vjerujemo da je nestanak islamske vlasti i neprimjena islamskog političkog sistema glavni uzrok svih nedaća današnjih muslimana i dok se on ne ukloni, muslimani se ne mogu nadati ničemu pozitivnom, a niti svjetlijoj budućnosti. Nakon nestanka hilafeta bilo je iskrenih i stvarnih pokušaja da se ono ponovo uspostavi i reaktivira, ali nažalost oni nisu dali željene rezultate. Nakon toga je ta želja i nastojanje kod muslimana polahko iščezavala i na kraju su nemuslimani putem svojih satelita koje su instalirali na najeminentnijim islamskim sveučilištima uspjela da većinu muslimana i njihovih kvaziučenjaka uvjeri da u islamu nema političkog sistema, a niti politike, te da vjernik može biti samo apolitičan, a nikako političan. To uvjerenje je nažalost i kod nas na Balkanu preneseno što potvrđuje činjenica da ni na jedinom fakultetu nemamo nijednog predmeta koji direktno ili indirektno ima veze s islamskim političkim sistemom ili islamskom politikom. Zbog tako ignorantskog odnosa ovdje kod nas prema ovako važnoj temi odlučio sam se da napišem ovu studiju čiji je cilj da ukratko i sa suvremenim jezikom istraži najvažniji element islamskog političkog sistema – instituciju vladara u islamu, kako bi makar malo doprinio njenoj aktualizaciji, a možda potakao i podstakao nekoga da počne ozbiljno o njoj razmišljati i istraživati je, te da podsjetim sve one koji su zaboravili ili možda ne znaju da je islam cjelokupni sistem života koji involvira i principe i norme i islamskog političkog sistema, a ne samo da je religija kao i ostale poznate savremene religiji kako to mnogi naši savremeni sekularisti misle i koji savjetuju svojim studentima na islamskim fakultetima kod nas da izučavaju temelje sekularizma a ne islamskog političkog sistema. Načelno se može konstatirati da islamski politički sistem počiva na tri elementa: instituciji vladara, instituciji šure i instituciji pokoravanja vladara i islamskog ummeta šerijatu – islamskom ustavu i zakonu. Vrijeme, prostor i sam oblik studije nam ne dozvoljava da se osvrnemo i na ostala dva elementa islamskog političkog sistema.
VRŠNJAČKO NASILJE I PREVENTIVNI PROGRAM
Authors: Balić Smaila
Published: April 2021

S ciljem da se ukaže na važnost proučavanja problema vršnjačkog nasilja te prevencije istog, u ovom radu ćemo pružiti pregled karakteristika vršnjačkog nasilja, osnovne determinante ovog problema, njegove dosadašnje posljedice te pregled podataka prikupljenih iz različitih istraživanja. Cilj rada je ispitati potrebu za izradu preventivnog programa za vršnjačko nasilje na osnovu procesa procjena potreba. Riječ je zapravo o modelu ulaganja u pozitivan i siguran razvoj mladog čovjeka unutar školskih ustanova, budući da su djeca i mladi važan interes zajednice.
PRIMJENA KBT i EMDR U TRETMANU PANIČNOG POREMEĆAJA: PRIKAZ SLUČAJA
Authors: Aziraj - Smajić Vildana
Published: April 2021

Uvod: U prikazu slučaja opisana je primjena tehnika kognitivno-bihevioralne terapije (KBT) i terapije desensitizacije i reprocesiranja uz pomoć pokreta očiju (EMDR, eng. Eye Movement Desensitization and Reprocessing – EMDR), u tretmanu paničnog poremećaja sa agorafobijom. Cilj: Ovim prikazom se nastoji prezentirati specifična priroda tretmana paničnog poremećaja koji je imao za cilj povećanje funkcionalnosti klijenta na poslovnom, porodičnom i općenito socijalnom planu. Prikaz slučaja: Klijent dolazi na tretman u dobi od 26 godina. Ima završenu srednju školu, zaposlen je, oženjen i živi sa suprugom. Dijagnosticiran mu je panični poremećaj sa agorafobijom radi čega je na bolovanju. Usljed straha od ponovljanja paničnih napada izbjegava izlaske van porodičnog doma i bez sigurnosnih osoba što je značajno narušilo kvalitet njegovog funkcioniranja u svakodnevnom životu. Tretman se sastojao od nekoliko dijelova. Prvi se odnosio na psihološku podršku i psihoedukaciju o tretmanu i prirodi paničnog poremećaja. Drugi je uključivao tehnike kognitivno - bihevioralne terapije kao što su kognitivna restrukturacija, identifikacija kognitivnih distorzija, identifikacija, evaluacija i modifikacija negativnih automatskih misli, tehnike abdominalnog disanja, vizualizacije, relaksacije, a nakon određivanja hijerarhije situacija koje izazivaju strah kod klijenta provedeno je izlaganje panici imaginacijom te uvježbavanje izlaganja panici u realitetu. Međutim, u toku tretmana se javljaju smetnje koje ukazuju na prisustvo neprorađene traume kao okidača za razvoj simptomatike paničnog poremećaja. U cilju kognitivnog i emocionalnog prorađivanja ove traume, u trećem dijelu tretmana primijenjena je EMDR terapija. S obzirom da EMDR pristup omogućava aktivaciju adaptivnih neurofizioloških mehanizama koji obezbjeđuju funkcionalniju obradu informacija preko procesa rekonsolidacije memorije vezane za stresogena iskustva (disfunkcionalno pohranjena memorija), u tretmanu se osim reduciranja anksioznosti i simptomatskog poboljšanja opravdano očekivalo postizanje značajnih uvida te izmjene uvjerenja i ponašanja vezanih za proživljenu traumu. Zaključak: Nakon tretmana kod klijenta je došlo do značajnog poboljšanja funkcioniranja kako na kognitivnom, tako na emocionalnom i socijalnom planu. Na temelju aktualnog prikaza slučaja zaključuje se da je kombinacija KBT i EMDR efikasna terapija izbora u tretiranju paničnog poremećaja koji je trigeriran proživljenim traumatskim iskustvom.
STRATEGIJE SUOČAVANJA SA STRESOM I DIMENZIJE LIČNOSTI
Authors: Midžić Arijana
Published: April 2021

Stres kao obrazac emocionalnih i fizičkih reakcija koje prati osjećaj preopterećenosti i koje nastaju kao reakcija na određene događaje je uobičajen u životima ljudi. Značajan je faktor koji može nepovoljno uticati na svakodnevno funkcionisanje ljudi i kvalitetu njihovih odnosa sa drugima. Stres pojedinci doživljavaju vezano za svoje svakodnevne obaveze. Dosadašnja istraživanja su pokazala da su dimenzije ličnosti značajno povezane sa sterategijama suočavanja sa stresom, te se u posljednje vrijeme ističe i važnost situacije koja djeluje na doživljaj stresa u interakciji sa dimenzijama ličnosti. U ovom radu je napravljena relacija između strategija suočavanja sa stresom i dimenzija ličnosti Petofaktorskog modela (ekstraverzija, prijatnost, savjesnost, neuroticizam i otvorenost ka iskustvu). Postoje različiti modeli/strategije suočavanja sa stresom, a to su: usmjerenost na emocije, usmjerenost na problem i treća strategija suočavanja sa stresom je suočavanje izbjegavanjem, zatim modeli koji opisuju set faktora koji utiču na otpornost na stres i proces po kojem ti faktori funkcioniraju i modeli koji podrazumijevaju da stepen slaganja između osobe i okoline određuje kvalitetu otpora prema stresu, teoriju u kojoj otpornost (eng. hardiness) utiče na interpretaciju stresnih životnih događaja u određenju tzv. transformacijskog suočavanja i transakcijski model.
ISLAMSKI REFORMIZAM U BOSNI I HERCEGOVINI I IMPLIKACIJE NA POLOŽAJ ŽENE
Authors: Islamović Elvira
Published: April 2021

Iako u domaćoj historijsko-pravnoj literaturi postoji recentna literatura posvećena pitanjima primjene šerijatskog prava, islamskog reformizma i običaja kao pomoćnog izvora šerijatskog prava u Bosni i Hercegovini, smatramo da postoji potreba da se ova pitanja sagledaju iz perspektive ženskog povijesnog iskustva. Ovaj rad ima skromne pretenzije da ublaži prazninu koja općenito postoji kada je riječ o vidljivosti žena u domaćoj historiografiji. Polazeći od historijske činjenice da je šerijatsko pravo, u većem ili manjem obliku, bilo dio pozitivnog prava u Bosni i Hercegovini od uspostavljanja osmanske vlasti pa sve do iza drugog svjetskog rata, u ovom radu teoretski se obrađuje pitanje pojave islamskog reformizma sa posebnim naglaskom na promjene koje tretiraju društveni položaj žene. Izloženi evropskim/zapadnim utjecajima tokom austrougarske uprave, bosanskohercegovački muslimani bili su suočeni sa potrebom da vjersko učenje i praksu kritički preispitaju i prilagode novim društvenim i političkim zahtjevima. U ovom radu ćemo nastojati ukazati na neke aspekte islamskog reformizma u Bosni i Hercegovini i njegove neposredne implikacije na položaj žene, u pogledu normiranja porodičnih i bračnih odnosa muslimana, koristeći arhivsku građu Arhiva Bosne i Hercegovine i Odbora islamske zajednice Cazin.
KOMPARACIJA MODELA I KLASIFIKACIJA LEKSIČKOG POSUĐIVANJA SA FOKUSOM NA TRANSMORFEMIZACIJU GERMANIZAMA
Authors: Burnić Hatidže
Published: April 2021

Unatoč mnoštvu radova posvećenih leksičkim posuđenicama, klasifikacija leksičkih posuđenica, kao ni terminologija koja se na njih odnosi u literaturi je dosta neujednačena. To proizlazi iz različitih kriterija prema kojima se klasifikacija vrši, kao što su strategija posuđivanja, rezultat posuđivanja, stepen integracije, područje upotrebe, učestalost i slično. U ovom radu će se komparirati neke metodologija i klasifikacije, a zatim ponuditi inovativni koncept metodologije i klasifikacije koju smatramo prihvatljivom za istraživanje posuđene leksike iz njemačkog jezika i njihove adaptacije u bosanski jezik.
FIZIOLOŠKI ULOGA VITAMINA D U PREVENCIJI NASTANKA I RAZVOJA KRNIČNO NEZARAZNIH BOLESTI
Authors: Kendić Sulejman , Salihagić Adem
Published: April 2021

Vitamin D većinom kao hormon ima značajnu ulogu u regulaciji homeostaze kalcijuma i fosfata, regulaciju metabolizma, regulaciju imunološkoih odgovara pri infekcijama, autoimunih bolesti, prevenciju karcinoma, očuvanju kognitivnih funkcija, nastanka bolesti kostiju i mišića. Otkrivene je uloge vitamina D u razvoju živčanih stanica, i manjak u mnogim neurodegenerativnim bolestima (multipla skleroza, Parkinsonova bolest, Alzheimerova bolest, amiotrofična lateralna skleroza i epilepsija). Vitamin D znatno utječe na bolesti srca i žila, na previsok krvni tlak, na različite vrste raka (posebno raka dojke, debeloga crijeva i prostate) i na zdravlje kostiju i mišića. Nedostatak vitamina D povezan je s povećanim rizikom nastanka poremećaja mentalnog zdravlja. Glavni izvor vitamina D je 7-dehidrokolesterol (provitamin D3) koji se nalazi u koži ( epidermisu). Status vitamina D prvenstveno ovisi o racionalnom izlaganju sunca i varira tokom godišnjih doba. Aktivni oblik D-vitamina je kalcidiol, čija se vrijednost laboratorijski dokazuje.
NEKE DILEME OKO TRADICIJE I PREVOĐENJA “ZASTARJELIH” PITANJA
Authors: Štulanović Muharem
Published: April 2021

Dva pitanja u proučavanju kauzaliteta vjere i tradicije u identitetu Bošnjaka mogu se shvatiti kao dileme interesantne za praktičnu primjenu i to: - I - običajni tretman šartova islama,- II – opravdanost prevođenja nekih klasičnih, „prevaziđenih“, pravnih pitanja.U proučavanju evolutivne primjene islama na našim prostorima, inicira se više puta kao dilema, običaj da imami prilikom vjenčavanja, kako bi utvrdili vjerski kredibilitet, mladence propituju o „vjerskim šartovima“, tradicionalno sistematiziranim u grupu od „trideset i tri šarta“, koje moraju znati i navesti pred imamom, kao šart vjenčavanja.  U ovom radu nudi se odgovor zašto i zbog čega baš takav običaj koji se ustalio u vidu samo tih trideset i tri šarta, u koje su naveli islamske i imanske šarte ili ruknove, odnosno samo supsidijarne vezane za namaz, njegove uvjete i čistoću, taharet (gusul, abdest, tejemmum), izostavljajući sve drugo vezano za pojašnjavajuće „šartove“ zekata, posta, hadždža itd.?! Hipotetički, dat je odgovor kroz tri mogućnosti i obrazloženja:1. simplificirano pojednostavljeno objašnjenje nametnuto u socijalističkom sistemu da je vjera personalnog, „kućnog“, ličnog a ne društvenog karaktera;2. stav da je namaz centralni rukn koji se razlikuje od ostalih; i3. činjenica dijalektičke, evolutivne, islamske prakse transformisane u jednom vremenu i prostoru.Što se tiče prijevoda nekih vremenski „prevaziđenih“ pitanja kao što su pravni propisi ropstva i sl. iz starih klasičnih zbornika pa tako i drugog toma Tuhfe , poznatog klasičnog zbornika iz hanefijskog mezheba, kojeg karakterišu, većim dijelom, propisi koji možda nemaju aktualnu praktično-pravnu vrijednost za današnje vrijeme, ali su svjedočanstvo vremena u kojem se islamski šerijatsko-pravni sistem - za onoga ko historijski komparira različite pravne sisteme - dokazao kao nedostižan u pravnom i intelektualnom smislu.
VRIJEME FITNE I POJAVA MEVDU' PREDAJA
Authors: M. Halilović Esmir
Published: April 2021

U ovom radu se tretira fenomen pojavljivanja mevdu' predaja. Izmišljanje predaja i pripisivanje istih Allahovom Poslaniku, s.a.v.s., je ogroman problem koji je zadesio muslimane relativno rano u historiji islamske civilizacije a čije posljedice se osjećaju i danas. Radom se pojašnjava vrijeme nastanka ovakvih predaja, odgovor hadiskih učenjaka u vidu temeljitog provjeravanja seneda, formiranja prvih hadiskih disciplina i sl. Također se navode stavovi meritornih učenjaka iz oblasti Terminologije hadisa u pogledu citiranja ovakvih predaja, njihovoj upotrebi, načinima otkrivanja apokrifnih predaja i sl. Govori se i o pobudama osoba koje su potvarale predaje a koje se i danas mogu naći zastupljene u javnom diskursu tumačenja islama na lokalnom ili globalnom nivou.
ZNAČAJ KUR’ANA U ISLAMSKOJ TEOLOGIJI
Authors: Štulanović ¸Mudžahid
Published: April 2021

Iz jezičkih značenja i historijske upotrebe termina teologija proizilazi da taj izraz označava teorijski sistematizirano učenje i promišljanje o Bogu i njegovom odnosu prema svijetu. Termin i pojam islamska teologija sporan je u tradicionalnom islamskom miljeu iz razloga što u tradicionalnim islamskim naukama jednostavno nije postojao ovakav vid teološkog umovanja kao što je postojao kod kršćana. Funkciju teologije zauzimao je KELAM, koji se razvio, između ostalog, i pod uticajem grčke filozofije. Tako je Kelam, po nekim islamskim i stranim učenjacima, ekvivalent onome što se kod kršćana i drugih smatralo teologijom pa se s pravom u, nekom smislu, može kazati kako je Kelam islamska teologija.
KOMPARATIVNA PRAGMATIČKA ANALIZA UVREDE I KLEVETE I NJIHOVE PRAVNE REFLEKSIJE
Authors: Burnić Hatidže , Remulić - Mujkić Anita
Published: April 2021

Čast i ugled ličnosti predstavljaju jednu od značajnih društvenih vrijednosti. Ukoliko onemogućimo pojedincima da štite svoje lično dostojanstvo i ugled, bitno zadiremo u osnovna ljudska prava. Bosna i Hercegovina je izvršila dekriminalizaciju klevete i uvrede putem donošenja Zakon o kleveti. Osnovne osobine krivičnih djela protiv časti i ugleda određene su krivičnim zakonima početkom XIX vijeka kada su utvrđene jasnije granice između klevete i uvrede. Naime, određeni dio teoretičara smatra da je kažnjavanje za klevetu i uvredu na ovaj način necivilizirano i nedemokratsko ponašanje koje ugrožava slobodu medija i u krajnjoj instanci narušava osnovna ljudska prava i slobode. Stoga se države trebaju približiti demokratskim standardima putem dekriminalizacije klevete i uvrede. Upravo iz gore pomenutog razloga u radu se obrađuje komparativna analiza zakonodavstva u domenu klevete i uvrede kao i njene pravne refleksije. Nadalje u praksi postoje veliki problemi prilikom dokazivanja uvrede i klevete. Stoga je nužno pristupiti pragmatičkoj analizi upotrijebljenih termina u kontekstu klevete. Naime, tuženi se može braniti konstatacijom da „to nije mislio na takav način“, odnosno, da svojom izjavom nije namjeravao postići navedenu pravnu posljedicu pa smo stoga pristupili utvrđivanju pragmatičnih ciljeva uvrede i klevete i njihove pravne refleksije.
ŠERIJATSKI STATUS ADITIVA U HRANI
Authors: Arnautalić Mirsad
Published: April 2021

Jedno od osnovnih pitanja današnje prehrambene industrije jeste pitanje upotrebe različitih aditiva. Danas je nemoguće zamisliti bilo koju industriju hrane, a da ne upotrebljava određene vrste aditiva. Naime, kao posljedica razvoja prehrambene tehnologije i potrebe da se količina hrane sačuva duži period, te povećanih zahtjeva potrošača, prehrambena industrija se prilagođavala nudeći hranu s novim senzorskim svojstvima, novim izgledom, dužim rokovima trajanja, novim ukusima i sl. Značajnu ulogu u tim kreacijama imali su i sve više imaju razni dodaci hrani koji se nazivaju aditivima. To su tvari poznate hemijske strukture, koje se samostalno ne konzumiraju, niti su tipičan sastojak hrane i u pravilu su bez prehrambene vrijednosti. Stoga je Agencije za certificiranje halal kvalitete Islamske zajednice u Bosni i Hercegovini izradila Priručnik koji je namijenjen proizvođačima, a koji namjeravaju uskladiti proizvodnju sa zahtjevima Osnovnog halal standarda. Posebna pažnja jeste usmjeriti se na njihov različit status u ovisnosti od sirovina od kojih su proizvedeni. U radu su pored zakonskih propisa, navedene i osnovne grupe aditiva, e-aditivi, njihova štetnost, kao i osnovni termini koji se koriste u islamskom pravu. Rad je ponudio i nekoliko mišljenja koja ukazuju na status različitih vrsta aditiva koji se koriste u prehrambenoj industriji i ima za cilj da, prije svega, vjernicima omogući što lakše otkrivanje statusa aditiva, a prije same upotrebe proizvoda.
THE INFLUENCE OF GRADUATES OF EDUCATIONAL CENTERS IN THE ISLAMIC WORLD ON THE DEVELOPMENT OF RELIGIOUS EDUCATION IN BOSNIA AND HERZEGOVINA
Authors: El-Azzuzi Jusnus
Published: April 2021

Educational centers in the Islamic world from Islamic universities, ancient schools and research centers have contributed to the formation and graduation of many professors, researchers and scientists from around the world, including graduates from the Balkan region, especially from Bosnia and Herzegovina, who have accumulated scientific and practical experience and expertise during their postgraduate studies in these centers, which was quite sufficient for their participation as soon as they returned to their country, each to their own position and responsibilities, in establishing and developing a scientific and educational model that takes into account their specificities and largely in line with the changes their country is going through throughout its bitter history, and in several respects. Regarding the establishment of educational and religious institutions and centers, they have the honor of having many Islamic academies in the country and abroad, including the Faculty of Islamic Sciences in Sarajevo, Islamic Pedagogical Faculty in Zenica, Islamic Pedagogical Faculty in Bihac, and many others. educational, research, religious, educational, pedagogical, and social centers, of which the Nawabada Center in Prosatsu in Akhsar, the Center for Advanced Studies, the Wasatia Center for Dialogue, the Nahla Center for Women, the Et-Tarika-sh-Shaziliya Center in Sarajevo are many and others, who have contributed to the establishment and development of religious, educational, scientific and social aspects in Bosnia and Herzegovina, and in laying the scientific and cultural foundations for understanding modern Islam in the region. At the teaching level, these graduates work on the development of many educational and pedagogical practices, based on the tasks they perform as professors at the faculty, are creative in selecting appropriate academic content, and in developing methods and techniques for teaching Islamic sciences and Arabic language and its methods. choosing the appropriate educational resources and choosing the best methods and techniques of testing knowledge, realizing the weight of their responsibilities and the nobility of their mission. As a result of this effort and all contributions, they have clearly contributed to the Islamic scientific awakening that the Balkans have known since the second half of the 20th century, and they have also enriched Islamic libraries in Bosnia and Herzegovina and abroad with their scientific products in various fields.
LJUBAV NA RAZMEĐU CIVILIZACIJA
Authors: Rebronja Semir
Published: April 2021

Rad tretira motiv ljubavi u poetskim tradicijama arapsko-islamske i srednjovjekovne evropske civilizacije. U 17. vijeku javlja se arapska teorija nastanka trubadurske lirike i sve je više pobornika te teorije. Naslov simbolizira dvije civilizacije arapsko-islamsku i srednjovjekovnu evropsku civilizaciju. Ove dvije civilizacije su se prožimale na nekoliko geografskih oblasti, a danas, s historijske distance, uviđamo da su mjesta prožimanja civilizacija zapravo bila mjesta uspona gdje se kristaliziraju fenomeni i jedne i druge civilizacije koji polučuju najblistavije dragulje nauke i umjetnosti. U tom smislu, odabrali smo i komparirali trubadursku liriku i arapsku platonsku liriku, al-ši‘r al-‘uḏrī, ističuću motive ljubavi i žene.Motivi ljubavi i žene kod uzritskih i trubadurskih pjesnika su skoro identični. U ovoj poeziji pjesnik iskazuje svoja iskristalisana i istančana osjećanja ljubavi, čežnje i ljubavnog žara prema svojoj Voljenoj, svom jedinom cilju, ali i izvoru svoga bola i patnje.
Universal free schools meals through the Community Eligibility Provision: Maryland food service provider perspectives
Authors: Hecht Amelie , Neff Roni , Kelley Tam , Pollack Porter Keshia
Published: April 2021

`Since 2014, the Community Eligibility Provision (CEP) school meal funding option has enabled high-poverty schools nationwide to serve universal free breakfast and lunch. Evidence suggests that CEP has benefits for student meal participation, behavior, and academic performance. This qualitative study explores perspectives among food service staff (n=28) in CEP-participating school districts in Maryland on (1) implementation barriers, (2) implementation best practices, and (3) impacts on students, school operations, and the broader food system. Perceived benefits of CEP include increased meal participation, reduced student stigma and financial stress among parents, and improved staff morale. Most participants did not report any change in wasted food or relationships with local or regional farms associated with CEP adoption. Implementation barriers, including concerns regarding CEP’s impact on federal, state, and grant education funding, provide insight into potential policy interventions that may promote uptake. Best practices, including strong communication with parents and creative strategies to boost student meal participation, can be adopted by other districts.
Editorial
Authors: Lechuga-Cardozo Jorge Isaac
Published: April 2021

En la actualidad los estados tienen grandes desafíos para salvaguardar los derechos humanos, pero también deben hacer posible que las potenciales víctimas de violaciones de estos derechos puedan interponer recursos efectivos ante tales vulneraciones (Diputación de Valencia, 2020). En Iberoamérica existe una necesidad por sistemas de justicia penal orientados a la aproximación de la verdad como presupuesto para la emisión de una decisión justa y en un marco de estricto respeto de los derechos de los distintos intervinientes (Uprimny, 2006). En palabras de António Gutiérrez, Secretario General de las Naciones Unidas, citado en Romero (2020) “Al reconocer el valor de los defensores de los derechos humanos en todo el mundo, debemos comprometernos a proteger a quienes buscan la verdad y la justicia y proporcionar a las víctimas recursos eficaces y devolverles su dignidad”.
Victimogénesis
Authors: Barba Álvarez Rogelio
Published: April 2021

Como responsable de la unidad científica para disminuir la victimización secundaria, avalado por el Programa de Mejoramiento al Profesorado, hemos iniciado una intensa investigación sobre la génesis criminal que afecta a las personas vulnerables o no de la sociedad, pero en este caso a personas víctimas del sistema legal que se acercan al poder público para exponer su drama criminal, de ahí que este sencillo articulo de investigación exponga la génesis victimal, con el objetivo de generar conocimiento a criminólogos, juristas y expertos en la materia de victimas, a través del método científico de la interdisciplinariedad de la que se abraza la criminología para reflexionar sobre el proceso de victimización.
Los derechos humanos en el siglo XXI una verdadera realidad de Colombia
Authors: Samper Ibáñez Jacqueline Esther
Published: April 2021

Este artículo es producto del avance de la tesis doctoral en materia de los derechos humanos y la inserción de los inmigrantes en Colombia afectados por la crisis política de su país. De ahí, surge la necesidad de una reflexión social que se lleva a cabo de manera documental o empírica, La documental se lleva acabo con la indagación bibliográfica, revista, documentales. La investigación empírica se realiza a través de la observación directa o indirecta; así como la aplicación de encuestas a funcionarios expertos, El universo de la investigación son los migrantes. la población estuvo representada por 200 venezolano. La muestra es de 136 venezolanos. Los parámetros propios de la poblaciónson venezolanos migrantes que no tienen cédula de extranjería, visa de permanencia, permiso de ingreso y permanencia (PIP) o el permiso especial de permanencia (PEP). El método aplicado para esta investigación es el cualitativo a partir del cual se plantea un problema de estudio delimitado y concreto, predomina la práctica interpretativa que hace al mundo visible y lo transforma en representaciones de larealidad, así como también métodos prácticos de Emilio Durkheim, sociólogo francés (1864-1917), que utiliza el método histórico comparativo.
A cidade periférica e as influências teóricas da nova escola do urbanismo brasileiro
Authors: Santos Rodolfo Carvalho Neves dos
Published: April 2021

Tem como objetivo apresentar as influências teóricas da chamada “Nova Escola do Urbanismo” responsável por proporcionar novas abordagens acadêmicas sobre a questão urbana no Brasil a partir da perspectiva da cidade periférica. Apresenta-se as duas matrizes teóricas que serviram de influência ao movimento: os marxistas franceses e os intérpretes sociais brasileiros, com destaque para Celso Furtado e Francisco de Oliveira. Parte-se do balanço feito por Ermínia Maricato em capítulo denominado “Formação e Impasse Do Pensamento Crítico Sobre A Cidade Periférica”, que integra livro de sua autoria com o título “O impasse da política urbana”, obra em que a autora avalia o ciclo de lutas e conquistas nos campos social, político e acadêmico que teve início durante a ditadura militar, mas que, após a criação do Ministérios das Cidades, em 2003, chega ao “fim do ciclo”.
Os despossuídos: debates sobre a lei referente ao furto de madeira.
Authors: Garnica Vitor Gabriel
Published: April 2021

A resenha do livro Os despossuídos, da editora Boitempo, traz à baila discussão sobre o Direito, o Estado e a propriedade privada. O livro é dividido em dois artigos. O primeiro é do autor Daniel Bensaid (2007), o qual trata sobre reflexões do texto original de Karl Marx e contém observações e reflexões importantes preparatórias para o segundo artigo contido no livro, da autoria de Marx. Busca-se, portanto, estabelecer a conexão entre ambos os textos e a importância que representam para o ramo jurídico no qual é proposto. Em suma, o livro traz aspectos e comentários sobre a Lei de Furto de Madeira na Alemanha e sobre os debates ocorridos durante sua tramitação na Dieta Renana em 1842, bem como aspectos sobre propriedade privada, Direito e Estado que perpassam a crítica contida nos autores.